
[image: image1.png]



ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 10ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 204/2014

ΘΕΜΑ: Έγκριση και επιλογή του τρόπου εκτέλεσης της προμήθειας «Καυσίμων – Λιπαντικών Δήμου Πύργου, των Νομικών Προσώπων του Δήμου Πύργου και ΔΕΥΑΠ για ένα έτος 
    Στον Πύργο, σήμερα στις 16 του μηνός Ιουνίου, του έτους 2014, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 25871/12-6-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010), η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία (προσήλθε στο 10ο θέμα της Η.Δ.), 9. Μπίρμπας Κων/νος, 10.  Ανδρικόπουλος Ανδρέας, 11. Ανδρικόπουλος Φώτιος, 12. Μποσμής Κων/νος, 13. Ρωμαίος Στέφανος, 14. Ανδριόλας Γεώργιος, 15. Σεϊντής Βασίλειος, 16. Λιατσής Δημήτριος, 17. Γεράνιος Κων/νος, 18. Αγγελακοπούλου Ανδριάνα (Αντιπρόεδρος Δημοτικού Συμβουλίου), 19. Μεσσαλάς Δημήτριος, 20.  Γιάνναρος Χρήστος – Επικεφαλής της παράταξης «Λαϊκή Συσπείρωση», 21. Καραμπέτσος Αθανάσιος, 22. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 23. Μικελόπουλος Γεώργιος (ανεξάρτητος δημοτικός σύμβουλος), 24. Μπελόκας Διονύσιος (ανεξάρτητος δημοτικός σύμβουλος), 25. Διαμαντόπουλος Κων/νος (ανεξάρτητος Δημοτικός Σύμβουλος).
ΑΠΟΝΤΕΣ: 1. Παναγόπουλος Ιωάννης, 2. Φραγκαντώνης Παναγιώτης, 3. Τζουανόπουλος Δημήτριος, 4. Αντωνέλος Δημήτριος, 5. Δημόπουλος Φώτιος, 6. Κουρμπανάς Γεώργιος, 7. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                           
------------------
    Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».
     Το Δημοτικό Συμβούλιο συγκλήθηκε σήμερα σε τακτική συνεδρίαση προκειμένου ν’ αποφασίσει (θέμα 4ο της Η.Δ) σχετικά έγκριση και επιλογή του τρόπου εκτέλεσης της προμήθειας «Καυσίμων – Λιπαντικών Δήμου Πύργου, των Νομικών Προσώπων του Δήμου Πύργου και της ΔΕΥΑΠ για ένα έτος.
     Το θέμα θεωρείται επείγουσας ανάγκης, για την εύρυθμη λειτουργία των υπηρεσιών του δήμου, καθ’ ότι η υπάρχουσα σύμβαση για την προμήθεια καυσίμων και λιπαντικών, λήγει στις  27-8-2014 και θα πρέπει μέχρι την ημερομηνία αυτή, να έχουν ολοκληρωθεί οι εκ του νόμου προβλεπόμενες διαδικασίες (διαγωνισμός κ.λ.π.) για την νέα σύμβαση. 
    Τίθεται υπόψη του Σώματος η από ΔΥ/28-5-2014 εισήγηση της υπηρεσίας, η οποία αναγράφει:
«….. Με το άρθρο 4  της από 12-12-2012 Πράξη Νομοθετικού Περιεχομένου (ΦΕΚ τεύχος Α΄240), που κυρώθηκε με το Ν.4111/2013(ΦΕΚ τεύχος Α΄ 18) ορίζονται τα εξής: 

1. Η διαδικασία ανάδειξης προμηθευτών-χορηγητών, για προμήθειες α. τροφίμων, β. λοιπών αναλώσιμων ειδών παντοπωλείου καθώς και παρόχων των σχετικών υπηρεσιών, γ. πετρελαιοειδών και δ. φαρμάκων και αναλώσιμου υγειονομικού υλικού για τις ανάγκες των Δήμων, των Ιδρυμάτων και όλων των νομικών τους προσώπων, πραγματοποιείται εφεξής από τους οικείους Δήμους. Κάθε γενική ή ειδική διάταξη που αντιτίθεται στο παρόν καταργείται.

2. Οι ανωτέρω προμήθειες πραγματοποιούνται σύμφωνα με τη διαδικασία που προβλέπεται στον Ενιαίο Κανονισμό Προμηθειών των Οργανισμών Τοπικής Αυτοδιοίκησης(ΕΚΠΟΤΑ), όπως αυτός ισχύει κάθε φορά.

 3. Η διαδικασία ανάδειξης προμηθευτών-χορηγητών, για προμήθειες των ειδών της παραγράφου 1 του παρόντος, για τις ανάγκες των περιφερειών, των ιδρυμάτων και των νομικών τους προσώπων πραγματοποιείται εφεξής από τις οικείες περιφέρειες. Κάθε γενική ή ειδική διάταξη που αντιτίθεται στο παρόν, καταργείται. 

4. Σύνδεσμοι ΟΤΑ α΄ και β΄ βαθμού μπορούν να προμηθεύονται, για τις δικές τους ανάγκες, τα είδη της παραγράφου 1 του παρόντος μέσω της διαδικασίας ανάδειξης προμηθευτών-χορηγητών οιουδήποτε εκ των δήμων ή περιφερειών που τους έχουν συστήσει ή συμμετέχουν σε αυτούς, έπειτα από αίτησή τους και απόφαση των οικείων δημοτικών ή περιφερειακών συμβουλίων.

5. Διαγωνισμοί ανάδειξης προμηθευτών-χορηγητών των παραγράφων 1 και 3 του παρόντος, για τους οποίους έχει δημοσιευθεί διακήρυξη ή έχει υπογραφεί σύμβαση κατόπιν διαγωνισμού ή άλλου νόμιμου τρόπου, ή έχει χορηγηθεί σχετική εξουσιοδότηση προς διενέργεια των ανωτέρω, πριν την ισχύ του παρόντος, θεωρούνται νόμιμες και εκτελούνται με τους όρους αυτών, ανεξάρτητα από το όργανο που τις υπέγραψε».

Σύμφωνα με το άρθρο 65 παρ.1 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ Α΄ 87/7.6.2010): «Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του» και σύμφωνα με το άρθρο 72: «1. Η Οικονομική Επιτροπή είναι όργανο παρακολούθησης και ελέγχου της οικονομικής λειτουργίας του δήμου. Ειδικότερα έχει τις ακόλουθες αρμοδιότητες: α) (…), δ) αποφασίζει για την έγκριση των δαπανών και τη διάθεση των πιστώσεων του προϋπολογισμού, εκτός από εκείνες που σύμφωνα με τις κείμενες διατάξεις αποφασίζει το δημοτικό συμβούλιο, καθώς επίσης αποφασίζει αιτιολογημένα και για τις περιπτώσεις απευθείας ανάθεσης προμηθειών (…) σε εξαιρετικά επείγουσες περιπτώσεις, (…)». Από το συνδυασμό των ανωτέρω διατάξεων συνάγεται ότι το Δημοτικό Συμβούλιο, ως όργανο διοίκησης των Ο.Τ.Α. α΄ βαθμού, έχει γενική αρμοδιότητα και αποφασίζει για κάθε θέμα σχετικό με τις αρμοδιότητες του οικείου Ο.Τ.Α., εκτός από τα θέματα που, βάσει ρητής διάταξης, ανήκουν στην αρμοδιότητα των λοιπών οργάνων του Δήμου. Όσον αφορά ειδικότερα στην έγκριση διενέργειας ορισμένης δημοτικής προμήθειας, η αρμοδιότητα ανήκει στο Δημοτικό Συμβούλιο.
Στο Δήμο υπάρχει ανάγκη (άρθρα 158 (παρ 1) και 160 του ΔΚΚ) για την προμήθεια καυσίμων -λιπαντικών, τα οποία θα χρησιμοποιηθούν για την κίνηση οχημάτων και μηχανημάτων και για τη θέρμανση κτιρίων εξυπηρετώντας τις ανάγκες του Δήμου, σύμφωνα με την ισχύουσα νομοθεσία.
-Στον προϋπολογισμό του δήμου έχουν προβλεφθεί συνολικές ετήσιες πιστώσεις: 

543.000,00€  για την προμήθεια καυσίμων – λιπαντικών σε διάφορους λογαριασμούς και αφορά την προμήθεια των κάτωθι ενδεικτικών ποσοτήτων: 279.000 λίτρα πετρέλαιο κίνησης, 16.300 λίτρα πετρέλαιο θέρμανσης, , 46.710 λίτρα βενζίνη αμόλυβδη και 6.066 λίτρα έλαιο λιπαντικά.
-Στον προϋπολογισμό των Νομικών προσώπων του Δήμου μας έχουν προβλεφθεί οι κάτωθι ετήσιες πιστώσεις:

1. ΔΕΥΑΠ                                                                           68.265,00 €
2. ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ                             18.000,00 €
3.  ΣΧΟΛΙΚΗ ΕΠΙΤΡΟΠΗ Α/ΒΑΘΜΙΑΣ ΕΚΠΑΙΔΕΥΣΗΣ: 43.222,20 €
4. ΣΧΟΛΙΚΗ ΕΠΙΤΡΟΠΗ Β/ΒΑΘΜΙΑΣ ΕΚΠΑΙΔΕΥΣΗΣ: 61.746,00 €
       Για την παραπάνω προμήθεια συνολικού προϋπολογισμού: 733.928,60 € χρειάζεται η λήψη απόφασης από το Δημοτικό Συμβούλιο για την έγκριση της προμήθειας, αλλά και για την επιλογή του τρόπου εκτέλεσής της.
Η προμήθεια των ανωτέρω υλικών θα εκτελεστεί με βάση τις διατάξεις της 11389/1993 απόφασης του Υπουργού Εσωτερικών περί ΕΚΠΟΤΑ, και με κριτήριο κατακύρωσης τη μικρότερη τιμή.
Προτείνουμε την εκτέλεσή της  με ανοικτό  διεθνή διαγωνισμό.
    Επίσης στο σημείο αυτό θα θέλαμε να ενημερώσουμε το Δημοτικό Συμβούλιο ότι τα υψηλά ποσά των εγγυητικών συμμετοχής (5% του προϋπολογισμού της προμήθειας συμπεριλαμβανομένου το ΦΠΑ) και καλής εκτέλεσης (10% της συμβατικής υποχρέωσης συμπεριλαμβανομένου το ΦΠΑ) σύμφωνα με το άρθρο 26 του ΕΚΠΟΤΑ, τα οποία εν μέσω της γενικότερης οικονομικής κρίσης και σύμφωνα και με τις συζητήσεις που είχαμε με όλους τους προμηθευτές που έδειξαν ενδιαφέρον για τα δικαιολογητικά των δύο διαγωνισμών που έχουμε διενεργήσει μέχρι σήμερα, ΕΙΝΑΙ ΑΠΑΓΟΡΕΥΤΙΚΑ για την συμμετοχή τους σε αυτούς τους διαγωνισμούς και ο μοναδικός λόγος που δεν συμμετέχουν. 

      Προτείνουμε την μείωση του ποσού των εγγυητικών συμμετοχής και καλής εκτέλεσης ως εξής: για την εγγυητική επιστολή συμμετοχής από 5% σε 2% του προϋπολογισμού  της προμήθειας χωρίς το ΦΠΑ, ενώ για την εγγυητική επιστολή καλής εκτέλεσης από 10% της συμβατικής υποχρέωσης χωρίς το ΦΠΑ σε  3%, σύμφωνα με το άρθρο 26 του ΕΚΠΟΤΑ.

Εισηγούμεθα:

· Την έγκριση εκτέλεσης της προμήθειας καύσιμων – λιπαντικών ΔΗΜΟΥ ΠΥΡΓΟΥ & των ΝΟΜΙΚΩΝ ΠΡΟΣΩΠΩΝ του ΔΗΜΟΥ ΠΥΡΓΟΥ»
· Τον καθορισμό τρόπου εκτέλεσης της προμήθειας με τη διαδικασία του δημόσιου διεθνούς ανοικτού διαγωνισμού.
· Την μείωση του ποσοστού των εγγυητικών συμμετοχής και καλής εκτέλεσης ως εξής: για την εγγυητική συμμετοχής από 5% σε 2% του προϋπολογισμού  της προμήθειας χωρίς το ΦΠΑ), ενώ για την εγγυητικής καλής εκτέλεσης από 10% της συμβατικής υποχρέωσης χωρίς το ΦΠΑ σε  3% ή   σε διαφορετικό ποσοστό  αν έτσι αποφασίσει το σώμα του Δ.Σ.»
· το ΝΠΔΔ «Πολιτιστικό και Αθλητικό Κέντρο δήμου Πύργου», η ΔΕΠ Α.Ε ΟΤΑ, η ΔΗΚΕΠ και ο Διαβαθμιδικός Σύνδεσμος Δήμου Πύργου – Αρχαίας Ολυμπίας,  δεν ανταποκρίθηκαν στο αριθ. 4004/14 έγγραφο της Δ/νσης Οικονομικών Υπηρεσιών  με το οποίο ζητείτο ο προγραμματισμός των αναγκών τους για την ως άνω προμήθεια βάσει του αρθ. 4 Ν. 4111/13.

    Κατόπιν των ανωτέρω ο Πρόεδρος κάλεσε το Δημοτικό Συμβούλιο ν’ αποφασίσει επί του θέματος.

Το Δημοτικό Συμβούλιο Πύργου

   Λαμβάνοντας υπόψη του:

· Τις διατάξεις του άρθρου 65 του Ν. 3852/2010

· Το άρθρο 4, παρ. 4 της από 12-12-2012 Πράξης Νομοθετικού Περιεχομένου (ΦΕΚ 240 τεύχος Α΄) που κυρώθηκε με το άρθρο 48 του Ν. 4111/13, όπως τροποποιήθηκε με το άρθρο 66 του Ν. 4257/14.

· Τις διατάξεις του ΕΚΠΟΤΑ

· Την υπ’ αριθμ. 4/2014 Σχολική Επιτροπή Μονάδων Α/βάθμιας Εκπαίδευσης
· Την υπ’ αριθμ. 9/2014 Σχολική Επιτροπή Μονάδων Β/βάθμιας Εκπαίδευσης

· Την υπ’ αριθμ. 33/2014 απόφαση της ΔΕΥΑΠ

· Την υπ’ αριθμ. 43/2014 απόφαση του Δ.Σ. του Δημοτικού Λιμενικού Ταμείου Πύργου

· Την ενιαία μελέτη για την ως άνω προμήθεια

· Το γεγονός ότι  το ΝΠΔΔ «Πολιτιστικό και Αθλητικό Κέντρο δήμου Πύργου», η ΔΕΠ Α.Ε ΟΤΑ, η ΔΗΚΕΠ και ο Διαβαθμιδικός Σύνδεσμος Δήμου Πύργου – Αρχαίας Ολυμπίας,  δεν ανταποκρίθηκαν στο αριθ. 4004/14 έγγραφο της Δ/νσης Οικονομικών Υπηρεσιών  με το οποίο ζητείτο ο προγραμματισμός των αναγκών τους για την ως άνω προμήθεια βάσει του αρθ. 4 Ν. 4111/13.

· Την από Δ.Υ./28-5-2014 εισήγηση της Δ/νσης Οικονομικών – Τμήμα Λογιστηρίου και Προμηθειών του Δήμου και μετά από διαλογική συζήτηση
α π ο φ α σ ί ζ ε ι  ομόφωνα,
Α. Εγκρίνει την προμήθεια «Καυσίμων και Λιπαντικών του Δήμου Πύργου, των Νομικών του Προσώπων και της ΔΕΥΑΠ», για ένα (1) έτος, συνολικής δαπάνης ποσού 733.928,60 € και συγκεκριμένα:
Α.1 Για τις υπηρεσίες του ΔΗΜΟΥ ΠΥΡΓΟΥ                               Ποσό 543.000,00€ 
(Για το σκοπό αυτό έχουν εγγραφεί στον προϋπολογισμό του δήμου οικ. έτους 2014 αντίστοιχες πιστώσεις, στους κάτωθι Κ.Α:

· Ποσού 23.000 € στον Κ.Α.: 10.6643 και ποσού 23.000 € στον ΚΑ 15.7341.01 με τίτλο :« Προμήθεια καυσίμων για θέρμανση και φωτισμό» και   « Λοιπές δαπάνες για θέρμανση για το κέντρο υποστήριξης γυναικών θυμάτων βίας από πιστώσεις ΕΣΠΑ»

· Ποσού 300.000 € στον Κ.Α.: 20.6641.01  με τίτλο :«Προμήθεια καυσίμων και λιπαντικών για την κίνηση μεταφορικών μέσων»  

· Ποσού 160.000 € στον Κ.Α.: 30.6641.01  με τίτλο :«Προμήθεια καυσίμων και λιπαντικών για την κίνηση μεταφορικών μέσων»

· Ποσού 10.000 € στον Κ.Α.: 35.6641.01  με τίτλο :«Προμήθεια καυσίμων και λιπαντικών για την κίνηση μεταφορικών μέσων»

· Ποσού 50.0000 € στον Κ.Α.: 10.6641.01  με τίτλο :«Προμήθεια καυσίμων και λιπαντικών για την κίνηση μεταφορικών μέσων»

Α.2  Για τη ΔΕΥΑΠ                                                                 Ποσό     68.265,00 €
Για το σκοπό αυτό έχει εγγραφεί στον προϋπολογισμό της ΔΕΥΑ οικ. έτους 2014 ο Κ.Α 64.00 με τίτλ :« Προμήθεια καυσίμων  πετρελαίου κίνησης» 

Α.3 ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΠΥΡΓΟΥ                ποσού     18.000,00 €
Για το σκοπό αυτό έχουν εγγραφεί στον προϋπολογισμό του ΝΠΔΔ  οικ. έτους 2014 οι  Κ.Α: 

1. Ποσού 15.000,00 € Κ.Α.: 30.6641 με τίτλο: «Προμήθεια καυσίμων  πετρελαίου κίνησης» 

2. Ποσού 3.000,00 € Κ.Α.: 35.6644   με τίτλο: «Προμήθεια καυσίμων  αμόλυβδης βενζίνης» 

Α.4  ΣΧΟΛΙΚΗ ΕΠΙΤΡΟΠΗ Α/ΒΑΘΜΙΑΣ ΕΚΠΑΙΔΕΥΣΗΣ:  43.222,20 €
Το ποσό αυτό θα καλυφθεί από πιστώσεις του Υπουργείου Παιδείας, τις οποίες διαχειρίζεται η Σχολική Επιτροπή.  
 Α.5 ΣΧΟΛΙΚΗ ΕΠΙΤΡΟΠΗ Β/ΒΑΘΜΙΑΣ ΕΚΠΑΙΔΕΥΣΗΣ: 61.746,00 €
Το ποσό αυτό θα καλυφθεί από πιστώσεις του Υπουργείου Παιδείας, τις οποίες διαχειρίζεται η Σχολική Επιτροπή.  
Β. Καθορίζει η προμήθεια να διενεργηθεί με ανοικτό  διεθνή διαγωνισμό, οι όροι του οποίου θα καθορισθούν με απόφαση της Οικονομικής Επιτροπής.
Γ. Μειώνει το ποσοστό των εγγυητικών επιστολών συμμετοχής και καλής εκτέλεσης ως εξής: 
- για την εγγυητική επιστολή συμμετοχής από 5%, σε 2% του προϋπολογισμού  της προμήθειας χωρίς το ΦΠΑ και
- για την εγγυητική επιστολή καλής εκτέλεσης από 10% της συμβατικής υποχρέωσης χωρίς το ΦΠΑ, σε  3%. 
(σύμφωνα με την Δ.Υ./28-5-2014  εισήγησης της Δ/νσης Οικονομικών Υπηρεσιών του δήμου)
· Αντίστοιχες  πιστώσεις θα προβλεφθούν στον προϋπολογισμό του Δήμου και των αναφερόμενων ΝΠΔΔ και ΔΕΥΑ οικ. 2015.
    Ο Δημοτικός Σύμβουλος κ. Δ. Μπελόκας κατά την ψηφοφορία του θέματος, βρέθηκε απών.

Η παρούσα απόφαση έλαβε αύξοντα αριθμό 204/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                        ΤΑ ΜΕΛΗ                          Ο ΓΡΑΜΜΑΤΕΑΣ

Ακριβές απόσπασμα

Εκ των πρακτικών του Δ.Σ.

Πύργος  26– 06 - 2014

  Ο ΠΡΟΕΔΡΟΣ ΤΟΥ Δ.Σ.

 ΕΥΣΤΑΘΙΟΣ ΚΑΝΝΗΣ

